Diari Oficial de la Generalitat Valenciana


Sumari del DOGV 8813, del 18-05-2020 (2020/3471)

Extracte de la Resolució de 16 d'abril de 2020, de la Conselleria d'Innovació, Universitats, Ciència i Societat Digital, per la qual es convoquen beques per a la promoció de l'excel·lència acadèmica destinades a qui haja conclòs, durant el curs 2018-/019, estudis d'educació universitària en les universitats públiques de la Comunitat Valenciana i estudis superiors en centres de titularitat pública adscrits a l'Institut Superior d'Ensenyaments Artístics de la Comunitat Valenciana (ISEACV).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8813

Data del DOGV
:   18-05-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3471


Data del document
:   16-04-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Extracte

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

Extracte de la Resolució de 16 d'abril de 2020, de la Conselleria d'Innovació, Universitats, Ciència i Societat Digital, per la qual es convoquen beques per a la promoció de l'excel·lència acadèmica destinades a qui haja conclòs, durant el curs 2018-/019, estudis d'educació universitària en les universitats públiques de la Comunitat Valenciana i estudis superiors en centres de titularitat pública adscrits a l'Institut Superior d'Ensenyaments Artístics de la Comunitat Valenciana (ISEACV). [2020/3471]  
  
  
BDNS (identif.): 505816  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la base de dades nacional de subvencions:  
http://www.pap.minhap.gob.es/bdnstrans/index  
  
Primer. Persones beneficiàries  
1. Podrà ser beneficiari de la beca per a l'excel·lència acadèmica l'alumnat que haja finalitzat els estudis en el curs 2018/2019 i estiga comprés en els apartats següents:  
a) Alumnat que haja finalitzat els estudis de grau en les universitats públiques de la Comunitat Valenciana i centres públics adscrits a aquestes.  
b) Alumnat que haja finalitzat els estudis d'ensenyaments artístics superiors en els centres de titularitat pública adscrits a l'Institut Superior d'Ensenyaments Artístics de la Comunitat Valenciana.  
  
Segon. Objecte  
La beca consistirà en l'exempció del pagament de la matrícula d'un curs de formació o màster afí als estudis realitzats per l'alumnat, impartit en institucions públiques o privades, nacionals o internacionals.  
  
El curs de formació o màster haurà d'haver sigut realitzat en el curs 2019/2020 o realitzar-se en el curs 2020/2021.  
Així mateix, s'expedirà un diploma acreditatiu de l'excel·lència acadèmica a l'alumnat que obtinga la màxima puntuació entre tot l'alumnat que haja finalitzat els estudis en el curs 2018/2019.  
  
Tercer. Bases reguladores  
L'Ordre 24/2017, de 21 juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques per a la promoció de l'excel·lència acadèmica de l'alumnat universitari de les universitats públiques i dels centres adscrits a l'Institut Superior d'Ensenyaments Artístics de la Comunitat Valenciana.  
El text complet d'aquesta ordre es troba disponible en l'adreça web següent:  
 http://innova.gva.es/va/web/universidad/ayudas-y-becas  
  
Quart. Quantia  
Es destina un import global màxim de 450.000,00 euros per a la concessió d'aquestes beques.   
L'import màxim de la beca per persona beneficiària serà de 3.000,00 euros.  
  
Cinqué. Termini de presentació de sol·licituds  
Les universitats públiques valencianes i l'ISEACV presentaran la documentació en els terminis següents:  
- Per als alumnes que estiguen realitzant el curs de formació o màster en el curs acadèmic 2019/2020, fins al dia 1 de juny de 2020, inclusivament.  
- Per als alumnes que realitzaran el curs de formació o màster en el curs acadèmic 2020/2021, fins al dia 30 d'octubre de 2020, inclusivament.  
Aquest termini, no obstant això, queda suspés en virtut del que es disposa en la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19.  
Les sol·licituds i documents que es remeten electrònicament durant el període de suspensió del termini es tramitaran efectivament en el moment en el qual es reprenga el còmput d'aquest, segons el que es preveu en la mencionada disposició, llevat que s'haja alçat la suspensió en el procediment. Es considerarà amb caràcter general com a data de registre d'entrada, el primer dia hàbil després de l'alçament de la suspensió.  
  
Alaca16 d'abril de 2020.- La consellera d'Innovació, Universitats, Ciència i Societat Digital: Carolina Pascual Villalobos.